CELEX: C2005/330/15
Language: sl
Date: 2005-12-24 00:00:00
Title: Zadeva C-366/05: Predlog za sprejem predhodne odločbe na podlagi sodbe Supremo Tribunal Administrativo z dne  6. julija 2005  v zadevi Optimus Telecomunicações, SA proti Fazenda Pública

24.12.2005   
            
            
               SL
            
            
               Uradni list Evropske unije
            
            
               C 330/8
            
         Predlog za sprejem predhodne odločbe na podlagi sodbe Supremo Tribunal Administrativo z dne 6. julija 2005 v zadevi Optimus Telecomunicações, SA proti Fazenda Pública
   (Zadeva C-366/05)
   (2005/C 330/15)
   Jezik postopka: portugalščina
   Supremo Tribunal Administrativo je s sodbo z dne 6. julija 2005 v zadevi Optimus Telecomunicações, SA proti Fazenda Pública Sodišču Evropskih skupnosti predložilo predlog za sprejem predhodne odločbe, ki ga je sodno tajništvo prejelo 29. septembra 2005.
   Supremo Tribunal Administrativo predlaga Sodišču, naj odloči o naslednjih vprašanjih:
   
               1.
            
            
               Ali je člen 7(1) Direktive Sveta 69/335/EGS (1) z dne 17. julija 1969, v besedilu, kot izhaja iz Direktive Sveta 85/303/EGS (2) z dne 10. junija 1985 o posrednih davkih na zbiranje kapitala treba razlagati ozko, tako da kot enega od pogojev za obveznost državam članicam iz tega člena za oprostitev določenih transakcij zbiranja kapitala določa, da mora iti za transakcije, ki so v skladu z direktivo pred letom 1985 lahko oproščene davka ali obdavčene po nižji stopnji, torej samo za tiste iz členov 4(2) in 8 — in ki so poleg tega bile take na dan 1. julija 1984?
            
         
               2.
            
            
               Ali je člen 7(1) Direktive Sveta 69/335/EGS z dne 17. julija 1969, v besedilu, kot izhaja iz Direktive Sveta 85/303/EGS z dne 10. junija 1985 o posrednih davkih na zbiranje kapitala in člen 10 te iste direktive treba razlagati tako, da prepovedujeta naložitev kolkovine, ki jo določa nacionalni predpis, kot na primer Dekret-zakon št. 322-B/2001 z dne 14. decembra 2001, ki vključuje odstavek 26 — dajatve na kapital — v splošno tabelo za kolkovino, delniški družbi portugalskega prava, kadar gre za povečanje njenega kapitala z gotovinskimi vložki, pri čemer je bila ta transakcija 1. julija 1984 podvržena tej dajatvi, vendar je bila oproščena davka?
            
         
      (1)  UL L 249, str. 25.
   
      (2)  UL L 156, str. 23.